En aviento, a revista italiana Tuttosport le atorgó o premio Golden Boy a lo millor chugador choven d'Europa, con o que superó a Wayne Rooney y a Cristiano Ronaldo. A prensa destacó l'actuazión de l'archentino en os uitens de final d'a Liga de Campions, debán de o Chelsea en Stamford Bridge. O Barcelona ganó a trobada por 1-2 a lo conchunto de Mourinho. Messi patió zinco vezes a puerta, totas entre os tres tochos, y convirtió un gol en o menuto 72 d'o partiu. En o partiu de vuelta, chugau en o Camp Nou, sofrió una lesión que le apartó de l'equipo dica o final d'a temporada. Dica ixe momento, levaba anotaus 6 gols en 17 partius en liga y un en Champions. O Barcelona finalizó a temporada como campión d'Europa y campión d'a Liga.